నరేంద్ర మెహతా

నరేంద్ర మెహతా (జననం 25 సెప్టెంబర్ 1972)  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు మీరా భయందర్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
నరేంద్ర మెహతా 1997లో భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి మీరా-భయందర్ మున్సిపల్ కార్పొరేషన్‌లో కార్పొరేటర్‌గా ఎన్నికై, తర్వాత మేయర్‌గా  పని చేశాడు. ఆయన 2009 మహారాష్ట్ర శాసనసభ ఎన్నికలలో మీరా భయందర్ శాసనసభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి గిల్బర్ట్ మెండోంకా చేతిలో 10604 ఓట్ల తేడాతో ఓడిపోయాడు. నరేంద్ర మెహతా  2014 మహారాష్ట్ర శాసనసభ ఎన్నికలలో భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి గిల్బర్ట్ మెండోంకాపై 32,292 ఓట్ల గెలిచి తొలిసారి ఎమ్మెల్యేగా ఎన్నికయ్యాడు.

నరేంద్ర మెహతా 2019 మహారాష్ట్ర శాసనసభ ఎన్నికలలో  మీరా భయందర్ శాసనసభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి గీతా భరత్ జైన్ చేతిలో 15,535 ఓట్ల తేడాతో ఓడిపోయాడు. ఆయన 2024 మహారాష్ట్ర శాసనసభ ఎన్నికలలో భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  సయ్యద్ ముజఫర్ హుస్సేన్ పై 60,433 ఓట్ల గెలిచి రెండోసారి ఎమ్మెల్యేగా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు